stanford-oval/wikipedia huggingface dataset:
Beggin'
גרסת מונסקין > מיקומי שיא

|   ‏‏‏  מצעדים ודירוגים (2017–2021)> מדינה |   ‏‏‏  מצעדים ודירוגים (2017–2021)> מצעד |   ‏‏‏  מצעדים ודירוגים (2017–2021)> מיקום שיא |   ‏‏‏  מצעדים ודירוגים (2017–2021)>  |
| --- | --- | --- | --- |
|  עולמי | בילבורד גלובל 200 | 12 |  |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 6 |  |
|  אוקראינה | טופ-היט | 25 |  |
|  איסלנד | הפלייליסט | 15 |  |
|  איטליה | מצעד הסינגלים האיטלקי | 30 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 78 |  |
|  ארצות הברית | מצעד שירי הרוק & האלטרנטיביים | 26 |  |
|  גרמניה | GfK – טופ 100 | 1 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 2 |  |
|  הונגריה | Rádiós Top 40 | 8 |  |
|  הממלכה המאוחדת | מצעד הסינגלים הבריטי | 7 |  |
|  ולוניה | אולטראטופ 40 | 33 |  |
|  יוון | IFPI Greece | 2 |  |
|  ליטא | AGATA | 2 |  |
|  מלזיה | RIM | 4 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 4 |  |
|  סינגפור | RIAS | 8 |  |
|  סלובקיה | ČNS IFPI | 1 |  |
|  ספרד | PROMUSICAE | 47 |  |
|  פורטוגל | מצעד הסינגלים הפורטוגזי | 7 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 9 |  |
|  צ'כיה | ČNS IFPI | 1 |  |
|  צרפת | SNEP | 15 |  |
|  קנדה | קנדה הוט 100 | 29 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הבינלאומי של mako וגלגלצ | 8 |  |
|  ישראל | המצעד הבינלאומי השנתי של וואלה!, אקו 99 וטיקטוק | 8 |  |
גרסת מונסקין > נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 25,000 |
שימושים במדיה

בשנת 2009 רמיקסים רבים בסגנון הרמיקס של פילוסקי הופיעו בפרסומות של אדידס לרגל 60 שנות פעילות החברה. בפרסומות השתפו ידוענים בהווה ובעבר כגון דייוויד בקהאם, מיסי אליוט, קייטי פרי, דה טינג טינגס, קווין גארנט, ג'יזי, אסטל ועוד.
בשנת 2009/2010 שימש השיר כרקע לשיורי ה-BBC בסיקוריו את אליפות הפורמולה 1. בנוסף הושמע בסצנה בסרט "לזרום עם זה", ובסרט "סטפ אפ 3D".
הערות שוליים

↑  דייב סימפסון,Frankie Valli and the Four Seasons review – farewell tour has crowd beggin' for him to stay, באתר הגרדיאן 29 בנובמבר 2018
↑  Biggest Single Day Stream on the Spotify Global Chart 2021, www.instagram.com
| מונסקין |
| --- | --- | --- |
דמיאנו דוד • ויקטוריה דה אנג'ליס • תומאס ראגי • אית'ן טורקיו
| אלבומי אולפן | Il ballo della vita • Teatro d'ira: Vol. 1 |  |
| מיני-אלבומים | Chosen |  |
| סינגלים | "Chosen" • "Morirò da re" • "Torna a casa" • "Fear for Nobody" • "L'altra dimensione" • "Le parole lontane" • "Vent'anni" • "Zitti e buoni" • "I Wanna Be Your Slave" • "Mammamia" |  |
| שירים אחרים | "'Beggin" • "Coraline" |  |
| 0 | 1 | 2 |
| --- | --- | --- |
| הקודם: 2021: AJR ‏– "Bang!" | פרס המוזיקה של בילבורד לשיר הרוק המוביל   2022: מונסקין – "Beggin'"  | הבא: 2023: זאק בריאן – "Something in the Orange" |
| --- | --- |
בקרת זהויות :  MusicBrainz work: c481c8ae-038f-3782-ada0-51ad74a47886
Before the Party's Over

"Before the Party's Over" (בעברית: "לפני שהמסיבה נגמרת") הוא סינגל שהוקלט על ידי הזמר הבלגי מוסטי. הוא יצא לאור ב-20 בפברואר 2024 דרך חברת התקליטים PIAS רקורדינגס, ונבחר לייצג את בלגיה באירוויזיון 2024, שנערך במאלמה שבשוודיה.
רקע וכתיבה

"Before the Party's Over" נכתב על ידי מוסטי, אלויסיוס לויד, אריאנה ד'אמאטו, שרלוט קלארק, נינה סמפרמאנס, פייר דומולן ובנואה לקלרק, והופק על ידי השניים האחרונים לצד טובי ספלמן. בראיונות שונים סיפר מוסטי כי היה לו חשוב לשמור על הקו המוזיקלי שאימץ בשיריו האחרונים, ולהפוך את השיר ל"פופ עם נגיעות אפלות". נוסף על כך, אמר כי רצה להפגין את הדרך חיים שלו ואת תחושת הראוותנות שאימץ במרוצת השנים. בפזמון האחרון של "Before the Party's Over" נכללות דגימות קוליות שנשלחו לתאגיד השידור הוולוני (RTBF) על ידי מעריצי התחרות.
ב-30 באוגוסט 2023 הוכרז מוסטי על ידי RTBF כנציג הבלגי לעונת האירוויזיון הקרובה. תאריך יציאת השיר ננעץ לחודש פברואר. יום לפני פרסומו הרשמי חשף מוסטי את שמו. ב-20 בפברואר נשמע "Before the Party's Over" לראשונה בתוכנית הרדיו Le 8/9 ב-VivaCité.‏ עם זאת, הוא הודלף יומיים קודם לכן בתחנת רדיו אחרת בשם טיפיק, שהשמיעה את השיר בשלמותו.
קידום

כחלק מקידום השיר לקראת האירוויזיון אישר מוסטי את השתתפותו בכמה אירועים, דוגמת PrePartyES במדריד ב-29 במרץ, מסיבת האירוויזיון של ברצלונה ב-6 באפריל, מסיבת האירוויזיון של לונדון ב-7 באפריל, קונצרט האירוויזיון הגדול בהולנד ב-13 באפריל ומסיבת האירוויזיון הנורדית בסטוקהולם ב-14 באפריל. בנוסף, ב-4 במאי הופיע בכפר האירוויזיון במאלמה.
ביקורות

באתר Wiwibloggs, המכיל מספר ביקורות שונות, צבר השיר דירוג ממוצע של 7.4/10 – המקום העשירי מתוך 37 שירי אירוויזיון 2024 בטבלת הדירוג הכללית של האתר. ג'ון אובריאן מ-Vulture מיקם את השיר במקום ה-28, ותיאר אותו כ"בלדה נוספת של ילד עצוב".
תחרות הזמר של האירוויזיון > לפני האירוויזיון

ב-16 באוגוסט 2023 אישר תאגיד השידור הוולוני, Radio-télévision belge de la Communauté française‏ (RTBF), את השתתפות המדינה באירוויזיון הקרוב. שבועיים אחר כך נחשף כי מוסטי נבחר לשאת את ראש נס המשלחת הבלגית באירוע. שירו יצא לאור באופן רשמי ב-20 בפברואר.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌בלגיה שובצה להשתתף בחלקו השני של חצי הגמר השני, שנערך ב-9 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בלגיה הופיעה כמדינה ה-12, אחרי גאורגיה ולפני אסטוניה.
הופעתה של בלגיה נפתחת כשמוסטי עומד בקצה הפנימי של הבמה, שמוארת באורות צהובים וכתומים. על מוסטי מאפיל צל בדמותו, שנעלם כשהחלק השני של הבית הראשון מתחיל. מאחורי מוסטי מפוזר עשן סמיך וכבד. לאחר מכן פוסע לעבר מרכז הבמה, עליה מונח עיגול מוגבה ועליו מעגל של מיקרופונים. הוא לבוש בחליפה לבנה פתוחה, ועוטה כפפות בצבע כסף וזהב. מוסטי יוצא ממעגל המיקרופונים רק כשהמעבר לפזמון האחרון מתחיל. ההופעה נגמרת כשהוא יושב על ברכיו. בסוף המופע הוכרז כי בלגיה סיימה את הערב בין שש המדינות, שכשלו בניסיון להעפיל לשלב הגמר. מאוחר יותר התברר כי היא דורגה במקום ה-13 עם 18 נקודות.
רשימת השמעה

הורדה דיגיטלית/סטרימינג
"Before the Party's Over" –‏ 3:00
הורדה דיגיטלית/סטרימינג – רמיקס מאת מדיסם
"Before the Party's Over" (רמיקס מאת מדיסם) – 2:15
"Before the Party's Over" (רמיקס מורחב מאת מדיסם) – 3:07
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ולוניה | אולטראטופ 40 | 9 |  |
|  יוון | IFPI Greece | 34 |  |
|  ליטא | AGATA | 28 |  |
|  פלנדריה | אולטראטופ 50 | 10 |  |
היסטוריית יציאות לאור

| אזור | תאריך | פורמט | גרסה | חברת תקליטים | הערות שוליים |
| --- | --- | --- | --- | --- | --- |
| עולם | 20 בפברואר 2024 | סטרימינג ‏•‏‏ הורדה דיגיטלית | סינגל | PIAS רקורדינגס |  |
| עולם | 5 ביולי 2024 | סטרימינג ‏•‏‏ הורדה דיגיטלית | רמיקס של מדיסם | PIAS רקורדינגס |  |
Common Desktop Environment

Common Desktop Environment (קיצור מקובל CDE) היא סביבת שולחן עבודה ל-Unix ול-OpenVMS, המבוססת על ערכת הכלים Motif.
היסטוריה

בשנת 1993 הודיעו החברות HP IBM USL ו-sunsoft על פיתוח משותף של התוכנה. הסביבה הראשונית התבססה על ממשק משתמש גרפי של חברת HP. בשנת 1994 קיבלה את השליטה על החברה new OSF, שהייתה מיזוג של קרן התוכנה הפתוחה ושל יוניקס אינטרנשיונל. בספטמבר 1995 התאחדו Motif ו-CDE למיזם משותף אשר שמו היה CDE/Motif.
עד שנת 2000 הייתה CDE שולחן העבודה הנפוץ ביותר של יוניקס, אך עם התפתחותם של שולחנות עבודה טובים יותר כ-GNOME ו-KDE השתנתה המגמה.
מערכות הפעלה המשתמשות ב-CDE

IBM AIX
Tru64 UNIX
HP-UX
OpenVMS
Sun Solaris
UnixWare
IRIX
Common Language Runtime

ה-CLR מתרגם קוד CIL לשפת מכונה (Native Code).
Common Language Runtime (או CLR) הוא רכיב המכונה הווירטואלית של מיקרוסופט .NET Framework והוא אחראי על ניהול ההפעלה של תוכניות הרצות במסגרת ה-NET.
בתהליך הנקרא Just in time compilation, הקוד המהודר, נהפך להוראות בשפת מכונה בזמן ריצה אשר, בסופו של דבר יבוצעו על ידי המעבד. ה-CLR מספק שירותים נוספים כגון ניהול זיכרון, טיפול בחריגות ויציבות על ידי טיפוסים מוגדרים היטב (Type Safety). במידה ויש עדיפות לבצע מספר פעולות מחוץ ל-CLR מנצלים תוכנת NGen.
כל תוכנית שנכתבה עבור NET., ללא שייכות לשפה בה נכתבה התוכנה מורצת על ידי ה-CLR. ה-CLR מאפשר ניהול תהליכונים ואיסוף זבל. 
ה-CLR משותף לכל גרסאות ה-NET. 
ה-CLR הוא המימוש של מיקרוסופט של תקן ה-Common Language Infrastructure (או CLI), אשר פותח במקור על ידי מיקרוסופט עצמה. ה-CLI מוגדר כתקן סטנדרטי של ECMA, הנקרא: "The ECMA Common Language Infrastructure specification".
ראו גם

Java Virtual Machine
הערות שוליים

↑  ה-CLR באתר MSDN
↑  הסטנדרט ECMA C# and Common Language Infrastructure Standards באתר MSDN
| --- | --- |
בקרת זהויות :  NLI: 987009957534905171  BnF: cb16152962q (data)  LCCN: n2017075289  VIAF: 4151431553856301677   WorldCat (עם VIAF): 4151431553856301677
Gboard

| --- | --- |


 מפתח:  חברת גוגל 
 מחזור חיים:  12 במאי 2016 – הווה (8 שנים)
 גרסה אחרונה:  13.8.07.597073932 (28 בפברואר 2024) 
 מערכת הפעלה:  Android 4.1+  iOS 6.0+  Microsoft Windows, OS X, Linux, ו-Chrome OS
 סוג רישיון:  רישיון קנייני 
 קטגוריה:  מקלדת וירטואלית
 
Gboard (בתרגום חופשי: מקלדת G) היא מקלדת וירטואלית שפותחה על ידי חברת גוגל. בעבר, האפליקציה נקראה "Google keyboard" והייתה זמינה למשתמשי אנדרואיד בלבד. בשנת 2016 הושקה גם למערכות iOS ועברה עדכון משמעותי עבור משתמשי אנדרואיד.
המקלדת משלבת את שירותי חיפוש גוגל ומאפשרת שיתוף קובצי GIF ואימוג'ים. היא כוללת בנוסף מנוע הקלדה המציע את המילה הבאה במשפט בהתאם להקשר. כיום האפליקציה זמינה לכמאה שפות, כולל עברית בה קיימת גם אופציה לנקד את האותיות.
היסטוריה

Gboard הושקה לראשונה למשתמשי iOS בחודש מאי 2016. לאחר חצי שנה, בדצמבר 2016, הושקה למשתמשי Android כעדכון עבור אפליקציית Google Keyboard שכבר הייתה קיימת.
בחודש אוגוסט 2016, נוספו השפות צרפתית, גרמנית, איטלקית, פורטוגזית וספרדית אל מנוע החיפוש. באותו החודש, התאפשרה שליחת קובצי GIF. בחודש יולי באותה שנה, נוספה אפשרות של הוספת תמונה כרקע של המקלדת. בחודש פברואר 2017 נוספו השפות קרואטית, צ'כית, דנית, הולנדית, פינית, יוונית, פולנית, רומנית, שוודית, קטלאנית, הונגרית, רוסית ו-טורקית ובנוסף, המקלדת החלה לתמוך בהקלטות קוליות. באפריל 2017, חברת גוגל הוסיפה כ-11 שפות חדשות.
בחודש יוני 2017, נוספה אופציה לאפליקציה המאפשרת חיזוי ביטויים שלמים במקום מילים בודדות עבור משתמשי אנדרואיד. עבור משתמשי iOS הפונקציה צפויה להגיע במועד מאוחר יותר.
הערות שוליים

↑  Gboard - the Google Keyboard APKs - APKMirror, APKMirror (באנגלית)
↑  Gboard - the Google Keyboard APKs - APKMirror, APKMirror (באנגלית)
↑  Perez, Sarah. "Google launches Gboard, an iOS keyboard that lets you search without a browser". TechCrunch (באנגלית). נבדק ב-2018-02-03.
↑  Gboard, now available for Android, Google, ‏2016-12-16 (באנגלית)
↑  "[Update: Official] Google Keyboard is now Gboard with v6.0 update—includes integrated search, dedicated number row, multiple active languages, and more [APK Download]". Android Police (באנגלית אמריקאית). 2016-12-17. נבדק ב-2018-02-03.
↑  "Google's great iOS keyboard is now on Android". The Verge. נבדק ב-2018-02-03.
↑  Olá Gboard: new languages, personal keyboards and more, Google, ‏2016-08-04 (באנגלית)
↑  Gboard for iPhone gets an upgrade, Google, ‏2017-02-23 (באנגלית)
↑  "Google upgrades its iPhone keyboard with voice dictation and 15 new languages". The Verge. נבדק ב-2018-02-03.
↑  "Google dramatically improves support for Indian languages across Translate, Gboard and more". Android Central. 2017-04-25. נבדק ב-2018-02-03.
↑  "Google improves support for Indian languages in Google Translate, Gboard, and more". Android Authority (באנגלית אמריקאית). 2017-04-25. נבדק ב-2018-02-03.
↑  "Gboard for Android now recognizes hand-drawn emoji and anticipates your next phrase". The Verge. נבדק ב-2018-02-03.
↑  "Google's Gboard smart keyboard gets new bells and whistles". CNET (באנגלית). 2017-06-12. נבדק ב-2018-02-03.
Commercial skipping

תצלום של מכשיר TiVo. הדורות הראשונים של מכשירי ה-TiVo הכילו את האפשרות לדלג באופן אוטומטי על פרסומות
Commercial skipping היא תכונה אשר קיימת כיום בחלק ממכשירי ה-PVR ומאפשרת דילוג אוטומטי על מקבצי פרסומות בתכנים מוקלטים. תכונה זו נמצאת במחלוקת מאז השקתה מפני שרשתות הטלוויזיה הגדולות ואולפני הסרטים טענו שהיא פוגעת בזכויות היוצרים שלהם ומשום כך יש לאסור את השימוש בה.[דרוש מקור]
היסטוריה

מכשיר ה-PVR הראשון בו הייתה קיימת תכונה מובנית של "Commercial skipping" היה מכשיר ה-PVR של ReplayTV מדגם "4000 Series" ו-"5000 Series". בשנת 2002 חמישה בעלי מכשירי PVR של ReplayTV הגישו תובענה ייצוגית נגד רשתות הטלוויזיה ואולפני הסרטים, בדרישה שיש להגן על זכויות הצרכנים להקליט תוכניות טלוויזיה ולאפשר לצרכנים לדלג על הפרסומות בטענה שהאפשרות לדלג על פרסומות מסייעת להורים למנוע מילדיהם להיחשף יתר על המידה לפרסומות. במהלך 2003 חברת ReplayTV פשטה את רגל בעקבות המאבק המשפטי אותו ניהלה אשר התמקד ביכולת המובנית של המכשירים שלהם לדלג על פרסומות.
תוכנת המחשב Windows Media Center, אחת מתוכנות ה-PVR שזכו לפופולריות, בעלת היכולת לדלג על מקבצי פרסומות לאחר התקנת תוכנת צד שלישי בשם "DVRMSToolbox" (אשר איננה נתמכת על ידי מיקרוסופט).
עתיד הפרסומות בטלוויזיה

עם כניסת מכשירי PVR לשוק אשר מאפשרים הקלטה של תוכניות טלוויזיה על גבי כונן קשיח, כגון TiVo ובישראל ממיר Hot Magic, צופים רבים מסוגלים להעביר את מקבצי הפרסומות באופן ידני או לדלג עליהם באופן אוטומטי במידה והתוכניות הוקלטו.
סוג נוסף של פרסומת בה נעשה שימוש באופן תדיר יותר, הוא השימוש במודעות אשר מופיעות לאורך התוכניות בתחתית המסך ומסתירות למעשה חלק מהמסך. לרוב המודעות הללו תופסות רק 5-10% מהמסך, אבל לעיתים רבות הם יכולים לתפוס גם עד 25% מהמסך. חלק מהמודעות הללו מלוות לעיתים רבות גם ברעשים או באנימציה ותנועה על גבי המסך.
ראו גם

פרסום סמוי
Bloody Mary

"Bloody Mary" הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way‏ (2011). השיר יצא לאור ב-23 במאי 2011, על ידי חברות התקליטים סטרימליין, אינטרסקופ רקורדס וקון לייב. מילות השיר עוסקות בנצרות, כמו גם במרים המגדלית.
השיר הגיע למקום ה-17 במצעד שירי הדאנס/אלקטרוני של בילבורד.
רקע וכתיבה

השיר נכתב על ידי ליידי גאגא, די ג'יי וייט שאדו ופרננדו גריבאי והופק על ידי ליידי גאגא, קלינטון ספארס, די ג'יי וייט שאדו ופרננדו גריבאי. השיר הונדס מוזיקלית על ידי ביל מלינה, תוך שהוא עצמו הוקלט בסטודיו 301, שנמצא בסידני, אוסטרליה בין שנת 2010 לשנת 2011. בשיר יש אזכורים למספר אירועים, נושאים ואישים, כדוגמת: דת הנצרות, מרים המגדלית, ישו (וצליבתו), פונטיוס פילאטוס, תת-תרבות הפאנק, ומיכלאנג'לו (ופסלו "הפייטה הפלורנטינית").
בנוסף לכך, יצא השיר בסמוך לצאת האלבום Born This Way, בו הוא נכלל. הרמיקס הרשמי של השיר נעשה על ידי דה הורורס.
ביקורת > תגובת המבקרים

השיר זכה לביקורות חיוביות בדרך כלל מטעם מבקרי המוזיקה. ארווה היידר מ-Metro כינתה את השיר "קוקטייל מועדונים בעל קצב נהדר, המשלב נושאים דתיים". במגזין בילבורד כינו אותו "שיר טראנס עם מקהלת נזירים ששרים 'גאגא' ('Gaga') בשילוב דפורמציית הקתדרלה". ג'ודי רוזן מרולינג סטון תיארה אותו כבעל "לחן איטי, פשטני וגותי". בהמשך, ציינה לשבח את השורה "אנחנו לא רק האמנות של מיכלאנג'לו, הוא לא יכול לשכתב את התוקפנות של הלב הזועם שלי". במגזין הגרדיאן הדגישו כי מדובר ב"שיר שעוסק בדת".
בביקורת שיר-אחר-שיר של NME נאמר: "'Bloody Mary' הוא הצד השני של 'Judas', במקרה הזה בהשתתפות מרים המגדלית, עם כלי מיתר עדינים המשלבים מקצבים עוקצניים, היוצרים משהו אלגנטי בצורה מוזרה". כותב גם הוא עבור NME, דן מרטין הפנה כלפי השיר ביקורת חיובית, וכינה אותו "רגע בולט מ-Born This Way". הוא גם שיבח את הדרך בה היא שרה, ואמר כי "זהו רגע אלגנטי ושובה לב". כריס מאהר מ-PopCrush כתב, "הרצועה הזו נבדלת מהשירים האחרים ב-Born This Way, בכך שזה לא מסוג השירים שהייתם מצפים לשמוע במועדון לילה (על אף הצרחות לסירוגין של ליידי גאגא). עם טון כהה ומפחיד, גאגא מראה שהיא יכולה להאט את הקצב ולהיות קצת מצמררת, עם גוונים מרהיבים".
הצלחה והופעה

אף על פי שלא יצא כסינגל, הצליח השיר לצבור ביוטיוב עשרות מיליוני צפיות, תוך שנכון לאפריל 2020, האודיו הרשמי של השיר צבר למעלה מ-24 מיליון צפיות. קליפ המילים של השיר אשר הועלה ליוטיוב ב-1 ביולי 2011, הצליח לצבור למעלה משני מיליון צפיות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות. בשנת 2013, בעת שהופיעה במונטריאול, קנדה, ביצעה גאגא את השיר, תוך שהיא עלתה לבמה בלבוש מיוחד שהוכן בשביל הביצוע הספציפי הזה, כשעשן מקיף אותה מסביב. במצעד הלבנוני דורג במקום הראשון עוד כאשר יצא ומבלי שהופץ כסינגל והיה לשירה הראשון של גאגא שעשה זאת במדינה. רק לאחר שנתיים, הצליחה לעשות זאת עם שיר נוסף, "Applause".
במצעד הסינגלים הטאיוואני דורג "Bloody Mary" במקום הראשון במשך שלושה שבועות רצופים. בשבוע הרביעי, הודח מהמקום הראשון בידי "The Edge of Glory" של גאגא עצמה, גם כן.
הצלחה והופעה > הצלחה מחודשת

בשנת 2022 זכה "Bloody Mary" להצלחה בין-לאומית ומחודשת בזכות סדרת הטלוויזיה האמריקאית "ונסדיי" – שם צולמה סצנה בה ונסדיי אדמס רוקדת בנשף לצלילי שיר מסוים; ברשתות החברתיות פורסמו סרטונים בהם הולבש "Bloody Mary" על אותה סצנת הריקוד. כתוצאה מכך, הוא דורג במצעדי השירים השבועיים, כמו גם במצעדים של ספוטיפיי ואפל מיוזיק. בכלי התקשורת פורסם שהשיר "מסומן להיות הלהיט הבא". כמו כן, הפך לוויראלי באפליקציית שיתוף הווידאו טיקטוק, כשרבים ניסו לחקות את אותה הסצנה. בהמשך לכך, פרסמה משפחת אדמס ציוץ בטוויטר בו הוצהר: "אנו רואים אתכם מבצעים את צעדי הריקוד לצלילי 'Bloody Mary' של @ליידי גאגא. אנו מבינים שאחריה עוקבות מפלצות קטנות. אנו מאשרים זאת". גאגא הגיבה לכך מספר שעות לאחר מכן.
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 167 |  |
|  עולמי | בילבורד גלובל ללא ארצות הברית | 150 |  |
|  ארצות הברית | בילבורד הוט 100 | 99 |  |
|  ארצות הברית | מצעד שירי הרדיו | 47 |  |
|  ארצות הברית | מצעד הפופ איירפליי | 35 |  |
|  ארצות הברית | מצעד השירים העכשוויים למבוגרים | 47 |  |
|  ארצות הברית | מצעד 40 השירים למבוגרים | 22 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 400,000 |
סיכום
| בכל העולם | — | 400,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 23 במאי 2011 | הזרמת מוזיקה • הורדה דיגיטלית | סטרימליין • אינטרסקופ • קון לייב |  |
Mathematische Annalen

| --- | --- |

עטיפת הגיליון הראשון, 1869
 מו"ל:  הוצאת טויבנר, הוצאת שפרינגר 
 מייסד:  אלפרד קלבש, קרל נוימן 
 תאריכי הופעה:  1868–הווה (כ־156 שנים) 
 שפה:  צרפתית, אנגלית, גרמנית, שפות מרובות 
 מדינה:  גרמניה 
 ISSN:  0025-5831, 1432-1807
 אתר רשמי
 
Mathematische Annalen (מילולית בגרמנית: דברי ימים מתמטיים) הוא כתב עת מדעי למתמטיקה היוצא לאור בגרמניה.
היסטוריה

כתב העת נוסד בשנת 1868 על ידי המתמטיקאים אלפרד קלבש וקרל נוימן באוניברסיטת גטינגן. קלבש ערך את כתב העת עד למותו הפתאומי בשנת 1872, ונוימן המשיך בכך עד 1876. בשנה זו החל פליקס קליין לערוך את כתב העת, והתמיד בכך עד לשנת 1924. עריכתו זכה כתב העת למוניטין עולמי. קליין ארגן קבוצת עורכים קטנה שנפגשה באופן סדיר, וקיבלה החלטות באופן דמוקרטי. כתב העת התמקד באנליזה מרוכבת, גאומטריה אלגברית ותורת האינווריאנטים. כן עסק כתב העת באנליזה ממשית ובתורת החבורות.
המוניטין של כתב העת נשמר גם על ידי העורך הבא, דויד הילברט. בחצי השני של שנות ה-20 של המאה ה-20 התקיים ויכוח חריף על אופיו ותוכנו של כתב העת, בין הילברט וריכרד קוראנט מחד באוניברסיטת גטינגן, ובין לודוויג ביברבך באוניברסיטת ברלין ולויצן אגברטוס יאן בראואר מאידך.
עד לשנת 1920 כתב העת יצא לאור על ידי הוצאת טאובנר, ומאז הוא יוצא לאור על ידי הוצאת שפרינגר. עד לשנות ה-60 של המאה ה-20 הייתה השפה העיקרית של כתב העת גרמנית, ומאז - אנגלית.
HyperTalk

HyperTalk היא שפת תכנות עילית ופרוצדורלית מבית תאגיד התוכנה "אפל" אשר נוצרה בשנת 1987 על ידי דן וינקלר והייתה בשימוש יחד עם תוכנת ההיפר-מדיה HyperCard, שיצר מהנדס המחשבים ביל אטיקסון (אנ'). קהל היעד של HyperTalk היה בעיקר מתכנתים מתחילים אשר נקראו "מחברים" (באנגלית: Authors). תהליך כתיבת הקוד בשפה נקרא יצירת תסריטים (ובאנגלית Scripting). התסריטים, או בשמם באנגלית, סקריפטים, חלקו ב-HyperTalk קווי דמיון לשפה האנגלית, ולכן השתייכו לפרדיגמת תכנות הנקראת עיבוד שפה טבעית (NLP). לשפות תכנות אשר תומכות בפרדיגמה זו יש תחביר אשר מזכיר שפות טבעיות של בני אדם, ופעמים רבות הן מכוונות למתכנתים מתחילים. בנוסף, יש ל-HyperTalk מבנה לוגי אשר מזכיר את שפת התכנות פסקל.
HyperTalk תומכת במספר מאפיינים בסיסיים של תכנות פרוצדורלי, כגון לולאות repeat for / while / until, התניות if / then / else וכן בפרוצדורות ובסאב רוטינות.
בהיותה שפת תכנות בעלת טיפוסיות דינמית, סוגי הנתונים לא היו צריכים להיות מפורטים על ידי המשתמש, ובנוסף לכך התרחשו המרות בין מספרים למחרוזות ברקע. בשפה זו לא היו מבני נתונים או מחלקות באופן מסורתי הנהוג, אלא מחרוזות, או רשימה של איברים אשר הופרדו באמצעות פסיק. בשנות ה-80 המאוחרות שקלה אפל להשתמש ב-HyperTalk כשפה הסטנדרטית במערכת ההפעלה Mac OS, וכן בשביל תקשורת בין תהליכים בין מוצרי אפל ומוצרי חברות תוכנה אחרות.
תיאור השפה > תהליכים בסיסיים

בניגוד למרבית שפות התכנות הפרוצדורליות כגון BASIC, אופן ביצוע התהליכים ב-HyperTalk מושפע יותר מ-NLP. לדוגמה, פעולת השמה פשוטה תתבצע באמצעות המילים השמורה put ו-into, כאשר שם המשתנה ממוקם בסוף ההצהרה.
put 5 * 4 into theResult
לעומת זאת, ב-BASIC ובשפות תכנות פרוצדורליות רבות אחרות, תתבצע השמה זו בכתיב מתומצת שבו שם המשתנה ממוקם בהתחלה ההצהרה, ומתבצע שימוש באופרטור =, בדומה למתמטיקה:
theResult = 5 * 4
קוד ההשמה ב-HyperTalk גם יוצר את המשתנה theResult תוך כדי ההשמה. ניתן לבצע השמה של כל ערך או משתנה באמצעות הפעולה put ולפיכך הטיפוסיות של HyperTalk נחשבת למאוד חלשה.
המרות בין מבני נתונים יתבצעו מאחורי הקלעים באופן אוטומטי ( Implicit Casting ). לדוגמה, ניתן להכפיל את המחרוזת "3" במספר 5, ולקבל את התוצאה 15,או לחלופין לשרשר את המספר 5 עם המחרוזת "3", ולקבל "35".
תיאור השפה > טיפול במחרוזות

טיפול במחרוזות נעשה בצורה יותר אינטואיטיבית ודומה לשפה טבעית, באמצעות התייחסות למחרוזות כאל סוג של מבני נתונים מובנים בשפה ששמם containers, ושימוש במילות שמורות בשפה אשר פועלות עליהם. לדוגמה, כאשר קוראים קובץ טקסט שתוכנו מופרד באמצעות רווחים, ניתן לכתוב שורת קוד פשוטה אשר מייצאת את המילה השלישית ( לפי הפרדת הרווחים ) לתוך משתנה, שבמקרה זה נקרא colThree.
put the third word of theFilesText into colThree
יתר על כן, ניתן לגשת לכל חלק במחרוזת - מרמת השורה עד לרמת התו הבודד. בדוגמה זו, הוכנס התו הראשון של המילה השלישית בשורה 5, של שדה שערכו "an example of a text....", לתוך המשתנה theChar. כפי שהוזכר מוקדם יותר, במידה והמשתנה אינו קיים, הוא ייווצר באופן אוטומטי כתוצאת לוואי של ההשמה.
put the first character of the third word of line 5 of card field "an example of a text...." into theChar
תהליך זה, בו מתייחסים לטקסט כאל מבנה נתונים מסוג container, נקרא chunking, והפעולות האחראיות לכך ( ובין היתר על תהליכים אחרים כגון טיפול וניהול קבצים ) נקראות chunk expressions.
תיאור השפה > עבודה על קבצים

on mouseDown
    answer file "Please select a text file to open."
    if it is empty then exit mouseDown
    put it into filePath
    if there is a file filePath then
      open file filePath
      read from file filePath until return
      put it into cd fld "some field"
      close file filePath
      set the textStyle of character 1 to 10 of card field "some field" to bold
    end if
  end mouseDown
בקוד שלעיל, כאשר אירוע של לחיצת עכבר מתקיים, המשתמש בוחר את שם קובץ הטקסט שברצונו לבצע עליו פעולות. במידה שהמידע שהוזן על ידי המשתמש הוא תוכן ריק( if it is empty ), תצא התוכנית מהרצת סט הפקודות המשויכות לאירוע לחיצת העכבר. לאחר מכן, שם וכתובת הקובץ (ה-path שלו) יוכנסו למשתנה ששמו filePath. אם filePath קיים במערכת ( if there is a file filePath ), ייפתח הקובץ עם השם והכתובת הנתונים במשתנה filePath, תוכנו יישמר לתוך משתנה מסוים ויעובד על המשתנה, קרי, תבוצע פעולת קריאה מהקובץ. בסיום הרצת הפעולות הללו, ייסגר הקובץ ( close file filePath ).
שימו לב כי אירועים ב-HyperTalk, כגון אירוע לחיצת העכבר על ידי המשתמש, מתחילים במילה השמורה on,שלאחריה שם האירוע ומסתיימים במילה השמורה endשלאחריה גם כתוב שם האירוע. התניות, כלומר, ביטויי if ו-then, יסתיימו בביטוי end if ("סיים את המקטע של התנאי").
ראו גם

ECMAScript
AppleScript